**Fundargerð aðalstjórnar Íþróttafélagsins Gróttu**

**08.ágúst 2016**

**Mættir:**   
Elín Smáradóttir –formaður Laufey Kristjánsdóttir - kraftlyftingadeild

Ragnar Rafnsson – gjaldkeri Sigurður Örn Jónsson –fimleikadeild

Hreinn Októ Karlsson – ritari Eiríkur Elís Þorláksson– handkd.

Sigrún Hallgrímsdóttir – varaformaður Dofri Pétursson– knattspyrnudeild.

Kristinn Þorvaldsson –fjarverandi Kári Garðarsson - Íþróttastjóri Gróttu

Kristín Finnbogadóttir – framkvæmdarstjóri Gróttu í sumarfríi í hinum fagra Fnjóskadal.

**Dagskrá:**

**1. Yfirlit deilda.**

**2. Þjónustusamningur um rekstur mannvirkja.**

**3. Leiga á hátíðarsal, seturstofu og vallarhúsi.**

**4. 50 ára afmæli – nefndi og ball.**

**5. Önnur mál.**

Fundur settur af formanni og byrjaði hún á að bjóða fundarmenn velkomna.

1. **Yfirlit deilda.**

**Kraftlyftingadeild.**

Grótta átti 2 keppendur á HM sem haldið var í Texas, þær Laufeyju Agnarsdóttur sem keppti í -84 kg flokki og Dagmar Agnarsdóttir sem keppti í -57 kg flokki. Dagmar stóð sig frábærlega og bætti sig samanlagt um 17,5 kg og tók 240 kg. Tók 9 lyftur á mótinu og setti 5 Íslandsmet og lenti í 3.sæti í öllum greinum! Laufey lenti í því að mikil seinkun var á mótinu og byrjaði hún ekki að keppa fyrr en uppúr miðnætti en hefði átt að öllu eðlilegu að byrja um 21:00. Hún stóð sig engu að síður frábærlega líka og lyfti 130 kg í bekkpressu sem er Íslandsmet, 85 kg í bekk sem skilaði henni gulli í þeirri grein og svo tók 150 kg í réttstöðu. Þetta skilaði henn í 3.sæti í samanlögðu með 365 kg samanlagt.

Framundan er EM í bekkpressu í búnaði í Njarðvík 19.ágúst og mun Grótta eiga 3 keppendur þar Fanneyju Hauksdóttur, Arnhildi Önnu Árnadóttur og Viktor Gestsson.

Það vantar sárlega fleiri karlmenn í deildina!

**Knattspyrnudeild.**

Allt er á fullu hjá knattpyrnudeild og gengur vel. Aðstaðan er góð á nýlögðu grasinu og Valhúsahæðin frábær. Yngri flokkar hafa tekið þátt í hefðbundnum mótum og gengið vel með öflugu foreldrasamastarfi. Knattpyrnudeild er að semja bréf sem senda á KSÍ vegna atviks sem kom upp á Orkumótinu í Eyjum þar sem stúlka var í liði Gróttu og meinaði mótsstjórn henni að taka þátt í leik. Grótta er með lið í öllum flokkum hjá kvenfólkinu og er það ánægjuefni. Hjá mst flokki karla gengur vel, eru í 3.sæti í 2.deild. Markmið knattspyrnudeildar var að hafa sem flesta uppalda leikmenn í 16 manna hópi og hefur það markmið náðst en helmingur er uppalinn hjá Gróttu. Úlfur Blandon þjálfari mst kk er með 1.árs samning hjá Gróttu. Ánægja með Gróttuleiðina sem kom út hjá deildinni í vor. Gott starf sem unnið er hjá deildinni.

**Handknattleiksdeild.**

Eiríkur sagði að verið væri að vinna í leikmannamálum meistaraflokkanna. Báðir flokkar hafa misst leikmenn, 2 leikmenn mst karla eru farnir í atvinnumennsku þeir Daði Laxdal og Viggó Kristjánsson og einhverjir leikmenn farnir í önnur lið á Íslandi,svo vantar sárlega markmann í mst kvk eftir að Íris Símonardóttir lagði skóna tímabundið á hilluna, formaður handknattleiksdeildar er að vinna í þessu á fullu. Mót byrja 10.sep. Hjá 2-3-4 flokki eru æfingar hafnar og munu æfingar hjá 5 til 8 flokks byrja samhliða skólabyrjun sem er í seinnihluta ágúst. Vel hefur gengið að ráða þjálfara en það á eftir að ráða 2 þjálfara við deildina. Tímatafla klár fyrir veturinn.

**Fimleikadeild.**

Grótta er í samstarfi við Fjölni með alþjóðlegar æfingabúðir í fimleikum sem haldnar eru í Fjölnishúsinu. Eru þær í 1 viku 8-15.ágúst og koma þjálfarar frá USA og eru þátttakendur meðal annars frá Írlandi. Þjálfaramálin standa ekki svo vel, Svetlana sem hefur þjálfað hjá deildinni sagði upp mjög óvænt eftir sumarfrí og er verið að leita að þjálfurum fyrir deildina og gengur það hægt. Erfitt er að fá íslenska þjálfara, þeir vilja ekki koma vegna aðstöðuleysins deildarinnar. Smá krísa ☹

Mikill áhugi er á styrktarnámskeiði fimleikadeildar sem haldið verður á haustdögum. Undirbúiningur er hafinn að umsókn til Seltjarnnesbæjar um kaup á fleiri áhöldum fyrir deildina.

Einn iðkandi fimleikadeildar sendi borgarstjóra Reykjavíkur bréf þar sem hann bauð honum að koma og kíkja á aðstöðuna sem hann æfir við. Fékk hann svar fljótt til baka og sagðist borgarstjóri muni koma um leið og starfið er komið á fullt.

Annars er fimleikadeildi þokkalega sátt eftir sumarið.

1. **Þjónustusamningur um rekstur mannvirkja.**

Formaður Gróttu, gjaldkeri og íþróttastjóri hafa fundað með bæjarstjóra og fjármálastjóra undanfarið um þjónustusamninginn. Þær viðræður hafa gengið vel og er áætlað að Grótta taki yfir reksturinn 1.sept. Fór Elín formaður í grófum dráttum yfir samninginn og voru nokkur atriði rædd. Búið er að leggja mikla vinnu í samninginn og hafa verið skoðaðir samskonar samningar hjá öðrum félögum til samanburðar. Kári íþróttastjóri mun vera ábyrgur fyrir rekstrinum og mun íþróttafulltrúi bæjarins vera eftirlitsaðili. Búið er að auglýsa eftir fólki og hafa viðtökurnar verið þokkalegar.

Vonast Grótta til að með yfirtökunni að bæta þjónustuna.

Bæjarráð tekur málið til umfjöllunar/samþykktar 16.ágúst.

Munu formaður, gjaldkeri og íþróttastjóri vinna áfram í málinu í umboði stjórnar.

1. **Leiga á hátíðarsal, seturstofu og vallarhúsi.**

Kári kom með tillögur um að hækka verð og auglýsa betur hátíðarsal Gróttu. Þarf að koma skikki á reksturinn. Mun salurinn alltaf vera leigður með starfsmanni. Mun Kári íþróttastjóri búa til verðskrá og auglýsa salinn betur.

1. **50 ára afmæli – nefnd og ball.**

Rætt var um að það þyrfti að stofna nefnd vegna 50 ára afmælis Gróttu á næsta ári. Óskað verður eftir tilnefningum frá hverri deild fyrir sig. Voru fundarmenn sammála um að Bjarni Torfi og Gitta væru sjálfkjörin í nefndina vegna yfirgripsmikillar þekkingar á sögu Gróttu. Kári mun senda póst á deildir til árétta að fá tilnefningar.

Kári kom með þá hugmynd að hafa ball með Páli Óskari í kringum afmælið og leist fundarfólki vel á það. Mun Kári ganga í málið og panta Pál Óskar og skoða með ballnefnd.

1. **Önnur mál.**

**-**Elín benti á skoða þurfi samstarfið við Ljómann, vegna greiðslna og fleira.

**-**Laufey spurði hvort það væri nokkuð geymslpláss í íþróttamiðstöðinni fyrir dót kraftlyftingadeildar, tjöld, tunnur o.fl. Kári mun skoða málið

Fundi slitið kl 21:21.

Áfram Grótta.